ઘણા લોકોનું માનવું છે કે, આંધ્ર પ્રદેશના મુકાબલે તેલંગાણામાં ભાજપની સ્થિતિ સારી છે. જોકે ચંદ્રશેખર રાવ, બિનભાજપ, બિનકોંગ્રેસના ગઠબંધન માટે પ્રયાસો કરી રહ્યા છે, પરંતુ વિશ્લેષકોનું કહેવું છે કે, તે બિનકોંગ્રેસ માટે વધારે ગંભીર છે. ‘ધ હંસ ઈન્ડિયા’ના ભૂતપૂર્વ એડિટર કે. નાગેશ્વર કહે છે કે, ટીઆરએસ નિશ્ચિત રીતે કોંગ્રેસ કરતાં ભાજપને પહેલી પસંદગી આપશે, પરંતુ 13 ટકા મુસ્લિમ વસતીને જોતા ટીઆરએસ ચૂંટણી પહેલાંનું ગઠબંધન કરવા વિશે ચિંતિત હોઈ શકે છે. કોંગ્રેસ અહીંયાં બીજી સૌથી મોટી પાર્ટી છે, જે તેલંગાણા બનાવાના મુદ્દા પર રાવની ટીઆરએસને ટક્કર આપવાની છે.